HMS Ark Royal (R07)

HMS Ark Royal (viirinumero R07) oli Britannian kuninkaallisen laivaston Invincible-luokan 1981 vesillelaskettu lentotukialus. Alus oli hieman suurempi kuin sisaraluksensa ja siihen asennettiin jo rakennusvaiheessa jyrkempi keularamppi (12 astetta verrattuna HMS Invinciblen 7 asteen ramppiin) Harrier- koneiden STOVL-kyvyn parantamiseksi. == Valmistus == Britannian puolustusministeri Fred Mulley ilmoitti 2. joulukuuta 1978 HMS Illustriousin vesillelaskupuheessaan 200 miljoonaa puntaa maksavan aluksen rakentamisesta Swan Hunter Shipbuildersin Wallsendin telakalla ja köli laskettiin 14. joulukuuta 1978. Alus laskettiin vesille 20. kesäkuuta 1981 kumminaan kuningataräiti Elisabetin. Alus piti alun perin nimetä HMS Indomitableksi, mutta edeltäneen HMS Ark Royalin romuttamisen jälkeinen julkinen paine pakotti nimen muutokseen. Se otettiin palveluskäyttöön 1. marraskuuta 1985. == Palvelus == Ark Royal siirrettiin toukokuussa 1999 Rosythin telakalle modernisoitavaksi, minä aikana alukselta poistettiin Sea Dart -ohjukset, mikä mahdollisti etukannen kattamisen. Muutos paransi Harrier GR7 -koneilla operointia sekä lisäsi parkkitilaa aluksen kannella. Lisäksi aluksen kantta vahvistettiin kestämään raskaamman Merlin HM.1 -helikopterin paino. Alus palasi palvelukseen 13. heinäkuuta 2001. Muutostöiden kustannuksiksi vahvistettiin 147 miljoonaa puntaa. Laivaston ilmavoimien 700M laivue suoritti 14. heinäkuuta aluksella testejä Merlin HM1 -kalustolla Skotlannin rannikon edustalla osana koeajoja. Alus suoritti lokakuun loppuun taistelujärjestelmien testausta ja se palasi operatiiviseen käyttöön 22. marraskuuta.Air Forces Monthly September 2001 s. 6Air Forces Monthly February 2002 s. 6 Alus hinattiin 19. kesäkuuta 2005 Portsmouthin telakalle, jossa huoltotyö aloitettiin tammikuussa 2006. Telakalla olon aikana alukselle valmistettiin kolmas masto, johon sijoitettiin satelliitti- ja radiovastaanottimet. Alus palasi kuivatelakalta 14. kesäkuuta 2006.Royal Navy News Archive - Ark Royal telakalleRoyal Navy News Archive - Ark Royal jälleen vesillä Alus aloitti 29. syyskuuta koeajonsa avomerellä, jolloin alus korvasi elokuussa 2006 telakalle lähtevän Illustriousin. Aluksen kotisatamaksi määrättiin Portsmouth, jonne se saapui 28. lokakuuta. Ark Royal aloitti kymmenen viikon koulutus- ja koeajojakson, kunnes se palasi palvelukseen 8. joulukuuta.Royal Navy News - Ark Royalin paluu PortsmouthiinRoyal Navy News - Ark Royal palvelukseen Alus oli kuninkaallisen laivaston lippulaivana 25. toukokuuta 2007 alkaen.Royal Navy News Lippulaiva Lokakuun 2010 laivastotarkastus päätti aluksen romuttamisesta ennenaikaisesti, osana hallituksen säästötoimia. Päätös laitetaan toimeen lähes välittömästi.http://www.bbc.co.uk/news/uk- politics-11570593 Alus myytiin turkkilaiselle romuttamolle 2,9 miljoonan punnan hinnasta.http://www.portsmouth.co.uk/news/local/mod-confirms-ark-royal- to-be-scrapped-1-4244563 Alus hinattiin romutettavaksi Turkin Aliağaan kesäkuussa 2013.http://www.blackseanews.net/read/65892 == Laivan päälliköt == *J. L. Weatherall 1985–1987 *M. G. T. Harris 1987–1989 *J. R. Brigstocke 1989–1990 *N. E. Rankin 1990–1992 *J. J. Blackham 1992–1993 *T. W. Loughran 1993–1994 *... *Alan Massey ← 2003 → *Tim Stockings - 11. heinäkuuta 2006 *Mike Mansergh 11. heinäkuuta 2006 – 31. heinäkuuta 2008Royal Navy News - Ark Royalin uusi komentaja *John Clink 31. heinäkuuta 2008 – == Lähteet == * * * === Viitteet === == Aiheesta muualla == *HMS Ark Royalin virallinen sivu Luokka:Invincible-luokan lentotukialukset Luokka:Swan Hunterin valmistamat alukset